wickkiey/tamil-wikipedia-markdown huggingface dataset:
# கிளார்க் நட்கிரேக்கர்



**கிளார்க் நட்கிரேக்கர் (Clark's nutcracker,** *Nucifraga columbiana*), சில நாடுகளில் **கிளார்க் காகம்** என்றும், **கிளார்க் மரங்கொத்தி** என்றும் அழைக்கப்படும், இது கார்டீடா குடும்பத்தைச் சேர்ந்த ஒரு பாஸிட்டரின் பறவையாகும். இதன்யூரேசிய உறவுப் பறவையான நட்ரக்ராகரை (என் கேரியோகாட்ரட்ஸ்) விட சற்று சிறியது. இது கருப்பு மற்றும் வெள்ளை நிற இறக்கைகள் மற்றும் நடு வால் இறகுகளைத் (வெளிப்புறமாக வெள்ளை இருக்கும்) தவிர, உடல்பகுதி சாம்பல் நிறத்தைக் கொண்டதாக இருக்கும், இதன் கால்கள் கருப்பு நிறமுடையவை. இந்த பறவைக்கு வில்லியம் கிளார்க் என்ற பறவை ஆராய்ச்சியாளரின் நினைவாக இந்தப் பெயர் சூட்டப்பட்டது.  

## காணப்படும் பகுதி
இவற்றை மேற்கு வட அமெரிக்காவில் பிரித்தானிய கொலம்பியாவில் இருந்து மேற்கு ஆல்பர்டாவிலும் , பாஜா கலிஃபோர்னியாவின் வடக்கிலும், நியூ மெக்ஸிகோவின் மையத்திலும் காணலாம்.  
இவை முதன்மையாக மலைகளில் 900-3,900 மீட்டர் (3,000-12,900 அடி) உயரமான பகுதிகளில் உள்ள ஊசி இலைக் காடுகளில் காணப்படுகிறன. இனப்பெருக்கக் காலம் தவிர மற்றக் காலங்களில் நட்கிரேக்கர் இரை தேடித் தாழ்வான பகுதிகளை நோக்கிப் பறந்துகொண்டேயிருக்கும். இதற்காக நீண்ட தூரப் பயணம் செய்யும் இது, மெக்சிகோவிலிருந்து அமெரிக்காவின் இலினொய் மாகாணம் வரையிலும்கூட கீழிறங்கிப் பறந்து வரும்.  
## உணவு
பைன் மரத்திலிருந்து கிடைக்கும் விதைகளே இப்பறவையின் முதன்மை உணவு ஆகும். கோடைக் காலம் தொடங்கியவுடன் இரை தேடிப் புறப்படும் நட்கிரேக்கர் பறவைகள், பைன் மரத்தின் பழங்களைத் தன் அலகால் சிதைத்து, உடைத்து அதன் விதைகளைச் சேகரித்துக்கொள்கிறன. இவை குளிர் காலம் முழுமைக்கும் தேவையான அளவு விதைகளைச் சேகரித்துக்கொண்டு போய், தன் வசிப்பிடத்தின் அருகே ஓரிடத்தில் 1 முதல் 15 விதைகள் வீதம் கிட்டத்தட்ட 30 ஆயிரம் இடங்களில் ஒரு லட்சம் வரையிலான விதைகளைச் சேமித்து வைத்துவிடும். பைன் மரங்களிலிருந்து விதைகளைப் பிரித்துத் தன் வாயாலேயே, தன் இருப்பிடத்துக்குச் சுமந்து செல்ல வசதியாக இதன் வாயில், நாக்கின் கீழே ஒரு ‘பை’ போன்ற அமைப்பு உள்ளது. இந்தப் பையில் விதைகளின் அளவை பொருத்து 50 முதல் 150 விதைகளைச் சேகரித்துக்கொண்டு பறந்து சென்று தன் இருப்பிடம் அருகே பூமிக்கடியில் குழிகளில் பதுக்கி வைக்கும்.  

இவ்வாறு இப்பறவை சேமித்து வைக்கும் விதைகளை மற்ற சில உயிரினங்களும் சாப்பிட்டுவிடும். அதனால் கொஞ்சம் கூடுதலாகவே இவை விதைகளைச் சேமித்து வைப்பதாகப் பறவை ஆராய்ச்சியாளர்கள் சொல்கிறார்கள். இவை குளிர்காலத்தில் சாப்பிட்டது போக மீதியிருக்கும் விதைகள் பூமிக்கு உள்ளேயே புதைந்து கிடக்கும். நல்ல ஈரப்பதமும் வெப்பமும் இருக்குமிடங்களில் இவை முளைத்துப் பெரிய மரங்களாகவும் வளர்ந்துவிடுகின்றன. இவை நல்ல நினைவாற்றல் கொண்டவையாக உள்ளன 9 மாதங்களுக்குப் பிறகுகூட, மூன்று அடி ஆழத்தில் பனியால் மூடி கிடக்கும் விதைகளை இந்த பறவைகளால் எளிதாகக் கண்டுபிடிக்க முடியும்.
# ராம்நாத் சோப்ரா


**சர் ராம்நாத் சோப்ரா** (*Sir Ram Nath Chopra*, பிறப்பு: ஆகத்து 17, 1882 - இறப்பு: சூன் 13, 1973) இந்திய மருந்தியலின் தந்தை என அழைக்கப்பட்டவர். இந்திய மருத்துவ களஞ்சியம் அமைக்க முனைப்பாக பாடுபட்டவர் பேராசிரியர் ராம்நாத் சோப்ரா.  

## இளமைப் பருவம்
வட இந்தியாவில் ராவல்பிண்டியிலிருந்து குடிபெயர்ந்து ஜம்மு காஷ்மீர் மாநிலத்தில் வாழ்ந்து வந்தவா்கள் தோக்கரா குடும்பத்தினா். இக்குடும்பத்தில் 1882 ஆம் ஆண்டு ரகுநாத் சோப்ரா என்பவரின் தலைமகனாகப் பிறந்தார் ராம்நாத் சோப்ரா. ஜம்முவிலும் ஸ்ரீநகரிலும் இவரது பள்ளி வாழ்க்கை தொடங்கியது. ராம்நாத் சோப்ரா பஞ்சாப் பல்கலைக்கழகத்தின் கீழ் லாகூரில் உயர்நிலைக் கல்வி கல்லூரிப் பட்டங்கள் பெற்றார். 1903 ஆம் ஆண்டு இங்கிலாந்து சென்று கேம்பிரிட்ஜ் நகரில் டௌனிங் கல்லூரியில் சேர்ந்து படித்தார். ஏறத்தாழ பத்தாண்டுக் கல்விப் பயணத்தில் அறிவியல் பட்டம் (1905), எல்.ஆர்.சி.பி (LRCP), எம்.ஆா்.சி.எஸ்.(MRCS), எம்.பி(MB), வேதியல் இளங்கலை (BCH) எனப் பட்டங்கள் பெற்றார். 1912 ஆம் ஆண்டு மருந்தியல் உயர்பட்டம் (MD) பெற்றார். இலண்டனில் தூய பர்த்தலோமியெவ் பல்கலைக்கழகத்தில் படித்து வந்த காலகட்டத்தில் இந்திய மருத்துவப் பணித் தேர்விலும் மூன்றாம் மாணவனாக தேர்ச்சி பெற்றார்.  

## மருத்துவப் பணி
கிழக்கு ஆப்பிரிக்கா, ஆப்கானிஸ்தான் ஆகிய நாடுகளில் பணிபுரிந்தார். பின்னர் வெப்பப் பிராந்திய மருந்துக் கூடம், கல்கத்தா மருத்துவக் கல்லூரி ஆகிய நிறுவனங்களில் 1921 ஆம் ஆண்டு முதல் மருந்தியல் பேராசிரியராகப் பணியாற்றினார். பின்னாளில் கல்கத்தாவில் வெப்பப் பிராந்திய மருந்துக் கூடத்தின் இயக்குநராகவும் உயர்ந்தார். கீழ்கண்ட துறைகளில் சோப்ரா ஆராய்ச்சிகளை மேற்கொண்டார்.  

- வெப்ப பிராந்தியத்திற்கு ஏற்ற மருந்துகள்
- பரிசோதனை மருந்தியல் மற்றும் சிகிச்சையியல்
- மருந்துக்கு அடிமையாதல், உள்நாட்டு மருந்துகள், நச்சு இயல்
- புதிய பரிசோதனை கூடத் தொழில் நுட்பங்கள்
- நோய் கண்டறியும் வழிமுறைகள்

## எழுதிய நூல்கள்
வெப்பப் பிராந்திய மருந்துக் கூடத்தின் வேதியியல் பேராசிரியரான சுதமாய் கோஷ் என்பவரின் நட்புறவில்  
- இந்திய உள்நாட்டு மருந்துகள்
- இந்திய மருந்து மற்றும் நச்சு தாவரங்கள்
- இந்திய மூலிகைகளின் சொல்லடைவு

## பங்களிப்புகள்
- நாகவல்லி அல்லது சர்ப்பகந்தி எனப்படும் இந்திய மூலிகையின் பயனை முதன் முதலில் அறிவித்தார் ராம்நாத் சோப்ரா.
- இந்திய அரசின் விசாரணைக் குழுவின் தலைவராக இந்திய அரசியல் சாசனத்தில் மருந்துச் சட்டம், மருந்தியல் சட்டம் ஆகியன இடம் பெற வலியுறுத்தினார்.
- இவரது முனைப்பினால் அறிவியல் தொழிற்துறை ஆய்வுக்குழுமத்தின் கீழ் ஜம்முவில் பிராந்திய ஆய்வுக்கூடம் உருவானது.
- சோப்ரா குழுவின் அறிக்கையில் தான் **மருந்தியல்** என்ற சொல் முதன்முதலாக இந்திய சாசனத்தில் (1931) அறிமுகமானது.
- ஜெனிவாவில் நடைபெற்ற உலக சுகாதார நிறுவனம் போதை மருந்து ஒழிப்பு நிபுணர் குழுவில் பங்கு வகித்தார்
- 1941 ஆம் ஆண்டு நவம்பர் முதல் கல்கத்தா வெப்பப் பிராந்திய மருந்துக் கூடத்தின் இயக்குநராக செயலபட்டார்.
- ஜம்மு காஷ்மீரில் மருத்துவ பணி மற்றும் மருந்து ஆராய்ச்சி நிறுவன இயக்குநராக செயல்பட்டார்.
- வாரனாசியிலிருந்து வெளியான இந்திய மருந்து ஆராய்ச்சி சஞ்சை எனும் இதழாசிரியர் குழுவின் தலைவராக இருந்தார்.

## பெற்ற விருதுகள்
1. மின்டோ பதக்கம்
1. மௌவாத் பதக்கம்
1. கோட்டோஸ் பதக்கம்
# ஹசாரிபாக்


**ஹசாரிபாக்**, (Hazaribagh) இந்தியாவின் ஜார்க்கண்ட் மாநிலத்தின் வடக்கு சோட்டநாக்பூர் கோட்டத்தின் அமைந்த ஹசாரிபாக் மாவட்ட நிர்வாகத் தலைமையிடமும், மாநகராட்சியும் ஆகும். ஹசாரிபாக் நகரத்திலிருந்து 17 கி.மீ. தொலைவில் கசாரிபாக் தேசியப் பூங்கா உள்ளது.  

## பெயர்க் காரணம்

பாரசீக மொழியில் ஹசாரி என்பதற்கு ஆயிரம் என்றும், பாக் என்பதற்கு தோட்டம் என்றும் பொருள். எனவே ஹசாரிபாக் நகரத்தை ஆயிரம் தோட்டங்களின் நகரம் என அழைக்கப்படுகிறது.  

## புவியியல்
தாமோதர் ஆற்றின் துணை ஆறான கோனார் ஆறு ஹசாரிபாக் நகரத்தில் பாய்கிறது. ஹசாரிபாக் நகரம் காடுகளால் சூழப்பெற்றது.  

## பொருளாதாரம்

### தொழில்
ஜார்க்கண்ட் மாநிலத்தில் தன்பாத்திற்கு பின்னர், இரண்டாவது பெரிய நிலக்கரி சுரங்கங்கள் ஹசாரிபாக்கில் உள்ளது. கொண்டது. இங்கு வெட்டப்படும் நிலக்கரியைக் கொண்டு தேசிய அனல் மின் நிறுவனம் ஆண்டிற்கு 3,000 மெகா வாட் மின்சாரமும், ரிலையன்ஸ் நிறுவனம் 3,600 மெகா வாட் மின்சாரமும் உற்பத்தி செய்கிறது. மைக்கா சுரங்கங்களும் ஹசாரிபாக்கில் உள்ளது.  

## போக்குவரத்து
;தொடருந்து நிலையம்  
மூன்று நடைமேடைகள் கொண்ட ஹசாரிபாக் ரோடு தொடருந்து நிலையம் மாநிலத் தலைநகர் ராஞ்சி மற்றும் மாநிலத்தின் பிற நகரங்களையும் இருப்புப்பாதை வழியாக இணைக்கிறது.  

;பேருந்து நிலையம்  
ராஞ்சி, கொல்கத்தா, தன்பாத், பாட்னா மற்றும் அருகில் உள்ள நகரங்களுக்கு சாலை வழியாக பேருந்துகள் இயக்கப்படுகிறது.  

;வானூர்தி நிலையம்  
*பிர்சா முண்டா வானூர்தி நிலையம்*, ஹசாரிபாக் நகரத்திலிருந்து 96 கி.மீ. தொலைவில் அமைந்துள்ளது.  

## மக்கள் தொகையியல்
சதுர கிலோ மீட்டர் பரப்பளவு கொண்ட ஹசாரிபாக் நகரத்தின் 2011 -ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 1,42,489 ஆகும். அதில் ஆண்கள் 74,132; பெண்கள் 68,357 ஆக உள்ளனர். பாலின விகிதம் 100 ஆண்களுக்கு, 922 பெண்கள் வீதம் உள்ளனர். சராசரி எழுத்தறிவு பெற்றவர்கள் 1,12,533 (89.36 %) ஆவர். ஆண் எழுத்தறிவு 60,840 (92.98 %) ஆகவும்; பெண் எழுத்தறிவு 51,693 (85.44 %) ஆகவும் உள்ளது. ஆறு வயதிற்குட்பட்டவர்களின் எண்ணிக்கை 16,555 ஆக உள்ளது.  

ஹசாரிபாக் நகரத்தில் இந்துக்கள் 1,06,340 (74.63%) இசுலாமியர்கள் 28,352 (19.90 %); சமணர்கள் 1,548 (1.09%); கிறித்தவர்கள் 4,575 (3.21 %); மற்றவர்கள் 1.17% ஆக உள்ளனர்.  

இந்நகரத்தில் இந்தி, உருது, சந்தாலி, ஹோ மொழிகள் பேசப்படுகிறது.
# 4-சயனோ-3-(முப்புளோரோமெத்தில்)அனிலின்



**4-சயனோ-3-(முப்புளோரோமெத்தில்)அனிலின்** *(4-Cyano-3-(trifluoromethyl)aniline)* என்பது C<sub>8</sub>H<sub>5</sub>F<sub>3</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-அமினோ-2-(முப்புளோரோமெத்தில்)பென்சோநைட்ரைல் என்ற பெயராலும் இச்சேர்மம் அழைக்கப்படுகிறது. அனிலின் சேர்மத்தின் சயனைடேற்ற முப்புளோரோமெத்திலேற்ற வழிப்பொருளாக இது வகைப்படுத்தப்படுகிறது. சிடீராய்டு அல்லாத ஆண்ட்ரோசனெதிர்ப்பு பைகாலுடமைடு மருந்துவகைப் பொருள் தயாரிக்கும் தொகுப்பு வினைகளில் தொடக்கப் பொருளாக 4-சயனோ-3-(முப்புளோரோமெத்தில்)அனிலின் பயன்படுத்தப்படுகிறது
# அமோனியம் நைட்ரைட்டு


**அமோனியம் நைட்ரைட்டு** *(Ammonium nitrite)* என்பது NH<sub>4</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நைட்ரசு அமிலத்தின் அமோனியம் உப்பாகக் கருதப்படும் இவ்வுப்பு தனித்த தூய்மையான நிலையில் உபயோகப்படுத்தப்படுவதில்லை. ஏனெனில் அமோனியம் நைட்ரைட்டு சேர்மம் நிலைப்புத்தன்மை அற்றது. அறை வெப்பநிலையிலும் கூட தண்ணீராகவும் நைட்ரசனாகவும் இச்சேர்மம் சிதைவடைந்து போகிறது.  

## தயாரிப்பு

இயற்கையில் அமோனியம் நைட்ரைட்டு காற்றில் தோன்றுகிறது. நைட்ரசன் டையாக்சைடையும்ம் நைட்ரிக் ஆக்சைடையும் சம அளவு ஈர்த்தல் செயல்முறை மூலமாக இதை தயாரிக்க முடியும் .  

அமோனியாவுடன் ஓசோன் அல்லது ஐதரசன் பெராக்சைடு சேர்த்து ஆக்சிசனேற்றம் செய்வதன் மூலமாகவும் தயாரிக்கலாம். பேரியம் நைட்ரைடு அல்லது ஈய நைட்ரைடுடன் அமோனியம் சல்பேட்டு அல்லது வெள்ளி நைட்ரைடும் அமோனியம் குளோரைடும் கலந்த கலவை அல்லது அமோனியம் பெர்குளோரேட்டும் பொட்டாசியம் நைட்ரைடும் கலந்த கலவையைப் பயன்படுத்தி வீழ்படிவாக்குதல் மூலமும் அமோனியம் நைட்ரைட்டு தயாரிக்க முடியும். வினையில் உருவாகும் வீழ்படிவு வடிகட்டப்பட்டு கரைசல் அடர்த்தியாக்கப்படுகிறது. தண்ணீரில் கரையக்கூடிய நிறமற்ற படிகங்கள் உருவாகின்றன. ஆனால் சூடுபடுத்தப்பட்டால் அல்லது அமிலத்தின் முன்னிலையில் தண்ணீர் மற்றும் நைட்ரசனாக சிதைவடைந்து விடுகிறது . குறைவான வெப்பநிலையிலும், உயர் pH மதிப்பிலும் அமோனியம் நைட்ரைடடு நிலைத்தன்மையுடன் காணப்படுகிறது. pH 7.0 விற்கு குறைவாக இருக்கும் நிலை ஏற்பட்டால் வெடிக்கவும் நேரிடலாம். அமோனியா கரைசலைச் சேர்ப்பதன் மூலமாக பாதுகாப்பான காரக்காடித்தன்மை சுட்டெண் மதிப்பை நிலைப்படுத்திக் கொள்ளலாம். அமோனியம் நைட்ரைட்டு, அமோனியாவின் விகிதம் கண்டிப்பாக 10% அளவிற்கு அதிகமாக இருக்க வேண்டும்.  

NH4NO2 → N2 + 2 H2O  

## பண்புகள்

60–70 ° செ வெப்பநிலையில் அமோனியம் நைட்ரைட்டு வெடிக்க நேரிடலாம். உலர் படிகநிலையைக் காட்டிலும் அடர்த்தியான நீரிய கரைசலில் கரைந்துள்ள போது இச்சேர்மம் விரைவாக சிதைவடைந்து விடுகிறது.
# ஈய டெட்ராபுளோரைடு



**ஈய டெட்ராபுளோரைடு** *(Lead tetrafluoride)* என்பது ஈயமும் புளோரினும் சேர்ந்து உருவாகும் ஒரு கனிமச் சேர்மமாகும். உருகுநிலை 600 பாகை ̺செல்சியசு வெப்பநிலை கொண்ட இந்த மஞ்சள் நிறத்திண்மம் மட்டுமே அறை வெப்பநிலையில் நிலைப்புத்தன்மை கொண்ட ஈயத்தின் டெட்ரா ஆலைடு உப்பாகும். வெள்ளீய(IV) புளோரைடுடன் ஈயடெட்ராபுளோரைடு சமகட்டமைப்பைக் கொண்டுள்ளது. எண்முகமாக ஒருங்கிணைந்த ஈய சமதள அடுக்குகளால் ஆன படிக அமைப்பைக் கொண்டுள்ளது. இவ்வமைப்பிலுள்ள எண்முகங்கள் நான்கு மூலைகளைப் பகிர்ந்து கொண்டும் இரண்டு விளிம்புகள் பகிர்ந்து கொள்ளப்படாமலும், புளோரின் அணுக்கள் ஒன்றுக்கொன்று மாறுபக்கமாகவும் அமைந்துள்ளன
# ஆர்த்தோ-குமாரிக் அமிலம்


**ஆர்த்தோ-குமாரிக் அமிலம்** *(o-Coumaric acid)* என்பது C<sub>9</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சின்னமிக் அமிலத்தின் ஐதராக்சி வழிப்பொருளான இச்சேர்மம் ஒரு ஐதராக்சிசின்னமிக் அமிலமாகும். ஆர்த்தோ-குமாரிக் அமிலம், மெட்டா-குமாரிக் அமிலம், பாரா-குமாரிக் அமிலம் என்று மூன்று வகையான மாற்றியன்கள் காணப்படுகின்றன. இவை ஒவ்வொன்றும் பீனைல் தொகுதியில் பதிலீடு செய்யப்பட்டுள்ள ஐதராக்சி குழுவின் இடவமைப்பைப் பொறுத்து வேறுபடுகின்றன.  
வினிகரில் ஆர்த்தோ-குமாரிக் அமிலம் காணப்படுகிறது.  

3-(2-ஐதராக்சிபீனைல்)புரோப்பனேட்டு மற்றும் நிக்கோனிடமைடு அடினைன் டைநியூக்ளியோடைடு+ இவற்றிலிருந்து 2-குமாரேட்டு ரிடக்டேசு என்ற நொதி 2-குமாரேட்டை உருவாக்குகிறது. பீனைல் அலானின் வளர்சிதை மாற்றத்தில் இந்நொதி பங்கேற்கிறது.
# பாரதி பாஸ்கர்

**பாரதி பாஸ்கர்** என்பவர் தமிழ்ப் பேச்சாளர். சன் தொலைக்காட்சி நடத்தும் பட்டிமன்ற நிகழ்ச்சியில் பிரபலமானவர். 'வாங்க பேசலாம்' என்னும் சன் தொலைக்காட்சி நிகழ்ச்சியிலும் தொடர்ந்து பங்கேற்று வருகிறார்.  

## படிப்பும் பணியும்
அழகப்பர் தொழில்நுட்பக் கல்லூரியில் வேதிப்பொறிஞர் பட்டமும், அண்ணா பல்கலைக்கழகத்தில் வணிக மேலாண்மை முதுகலைப் பட்டமும் பெற்றார். சிட்டி வங்கியில் துணைத் தலைவராகப் பணியாற்றுகிறார்.  

## எழுத்துப் படைப்புகள்
கல்கியில்  சிறுகதைகள், தினமணியில் கட்டுரைகள், அவள் விகடனில் 'நீ நதி போல ஓடிக்கொண்டிரு' என்ற தொடர்கட்டுரை ஆகியவற்றை எழுதியுள்ளார். *சிறகை விரி, பற*, *அப்பா என்னும் வில்லன்* போன்ற நூல்களை எழுதியுள்ளார்.  

## விருதுகள்
- 2021-கம்பர் விருது
# மருத்துவப் பழமொழிகளின் பட்டியல்

மருத்துவப் பழமொழிகளின் பட்டியல்:  

- அளவுக்கு மி்ஞ்சினால் அமுதமும் நஞ்சு
- அரசமரத்தைச் சுற்றி அடி வயிற்றைத் தொட்டுப்பார்த்தால்
- அரசனை நம்பி புருஷனைக் கைவிட்ட கதையாக
- அஞ்சிபுலன் அடக்கினால் அகிலமும் அடங்கும்
- ஆவாரை பூத்தால் சாவாரைக் கண்டதுண்டா.
- ஆலை இல்லா ஊருக்கு இலுப்பைப் பூ சர்க்கரை
- ஆலும் வேலும் பல்லுக்குறுதி நாலும் இரண்டும் சொல்லுக்குறுதி
- உடம்பை முறித்துக் கடம்பில் போடு.
- ஓாிதழ்தாமரை உண்ணப் பலனுண்டாம்.
- காலையில் இஞ்சி கடும்பகல் சுக்கு மாலையில் கடுக்காய்.
- சுக்குக்கு மிஞ்சிய மருந்தும் இல்லை. சுப்பிரமணியரக்கு மிஞ்சிய கடவுளும் இல்லை.
- பத்து மிளகு இருந்தால் பகைவன் வீட்டிலும் உண்ணலாம்.
- பசி வந்திடப் பத்தும் பறந்து போகும்.
- பொன்னாங்கண்ணி மேனியைப் பொன்னாக்கும்.
- மருந்தும் விருந்தும் மூன்று வேளை.
- மாதா ஊட்டாததை மா ஊட்டிவிடும்.
- மருந்து கால் மதி முக்கால்
- மருத்துவன் மருந்து கொடுக்கிறான் குணமாக்குபவன் இறைவனே.
- முருங்கை உண்ண நொறுங்குமாம் மேகம்.
- முருங்கைக் காய் என்றதும் முறிந்ததாம் பத்தியம்.
- மூலிகை அரைத்தால் மூன்று உலகையும் ஆளலாம்.
- வல்லாரை இருக்க எல்லாரும் சாவதேன்.
- வாழை வாழ வைக்கும்.
- வெங்காயம் உண்பார்க்குத் தன்காயம் பழுதில்லை.
# கூகூர் குகேஸ்வரர் கோயில்

**கூகூர் குகேஸ்வரர் கோயில்** தமிழ்நாட்டில் திருச்சி மாவட்டத்தில் உள்ள சிவன் கோயிலாகும்.  

## அமைவிடம்
இக்கோயில் திருச்சி மாவட்டத்தில் கூகூர் என்னுமிடத்தில் அமைந்துள்ளது. லால்குடி வட்டம், லால்குடி சட்டமன்ற தொகுதி, பெரம்பலூர் பாராளுமன்ற தொகுதி, இந்த ஊர் கல்லணையின் வடக்கு கரையில் அமைந்துள்ளது  

பேருந்து வசதி: லால்குடியில் இருந்து ஒரு மணி நேரத்திற்கு ஒரு பேருந்து வசதி உள்ளது. லால்குடியில் ரயில் நிலையம் உள்ளது. சுமார் 32 கிலோமீட்டர் திருச்சி விமான நிலையம் உள்ளது.  

## இறைவன், இறைவி
இக்கோயிலின் மூலவராக குகேஸ்வரர் உள்ளார். மூலவர் மேற்கு திசை நோக்கிய நிலையில் உள்ளார். இங்குள்ள இறைவி கல்யாணசுந்தரி ஆவார். நவராத்திரி, கார்த்திகை, சிவராத்திரி, ஆண்டுப்பிறப்பு, பொங்கல், பௌர்ணமி நாட்களில் விழாக்கள் இங்கு கொண்டாடப்படுகின்றன.
# அனிசோல்


**அனிசோல்** (*Anisole*) அல்லது **மீதாக்சிபென்சீன்** (*methoxybenzene*) என்பது CH<sub>3</sub>OC<sub>6</sub>H<sub>5</sub> என்னும் வாய்பாட்டைக் கொண்ட ஒரு கரிமச் சேர்மம் ஆகும். இது நிறமற்ற நீர்மம், மற்றும் சோம்பு விதையை நினைவூட்டும் மணம் உடையது. இயற்கை மற்றும் செயற்கை வாசனை திரவியங்களில் இதன் வழிபொருட்கள் காணப்படுகின்றன. இச்சேர்மம் செயற்கை முறையில் தயாரிக்கப்படுகிறது. பல செயற்கை சேர்மங்கள் தயாரிப்பதற்கு முன்னோடியாக உள்ளது. இது ஒரு ஈதர் ஆகும்.  

## வினைபுரியும் தன்மை
அனிசோல் பென்சீனைக் காட்டிலும் விரைவாக அரோமாட்டிக் இலத்திரன்கவர் பதிலீட்டு வினைக்கு உட்படுகிறது. இது நைட்ரோபென்சீனை விட விரைவாகச் செயல்படுகிறது. மீதாக்சி தொகுதி ஒரு ஆர்த்தோ/பாரா வழிப்படுத்தும் தொகுதி, அதாவது எலக்ட்ரான்கவர் பதிலீட்டுவினை இந்தப்பகுதிகளில் முன்னுரிமையுடன் நடைபெறுகிறது. பென்சீனுக்கு எதிராக அனிசோலின் அதிகமான கருக்கவர்தன்மை மீதாக்சி தொகுதியின் தாக்கத்தை பிரதிபலிக்கிறது, இது பென்சீன் வளையத்தை மேலும் எலக்ட்ரான் நிறைந்ததாக ஆக்குகிறது. உடனிசைவு எலக்ட்ரான் வழங்கிகளை வளையத்தில் பெற்றுள்ள, பை மேகங்களால் மீதாக்சி தொகுதி வலுவாக பாதிக்கப்படுகிறது.  

அனிசோல் நீரற்ற அசிட்டிக் காடியுடன் வினைபுரிந்து 4-மீதாக்சிஅசிட்டோபீனோன் கிடைக்கிறது. இது கருக்கவர்தன்மைக்கு உதாரணமாகும்.  
:CH<sub>3</sub>OC<sub>6</sub>H<sub>5</sub> + (CH<sub>3</sub>CO)<sub>2</sub>O → CH<sub>3</sub>OC<sub>6</sub>H<sub>4</sub>C(O)CH<sub>3</sub> + CH<sub>3</sub>CO<sub>2</sub>H  

பெரும்பாலான அசிட்டோபினோன்கள் போல் இல்லாமல், மீதாக்சி தொகுதியின் தாக்கத்தினை பிரதிபலிக்கும் வகையில், மீதாக்சிஅசிட்டோபீனோனில் இரண்டாவது அசிட்டைலேற்றம் நடைபெறுகிறது. உதாரணமாக, P<sub>4</sub>S<sub>10</sub> லசைன்சு காரணியால் [(CH<sub>3</sub>OC<sub>6</sub>H<sub>4</sub>)PS<sub>2</sub>]<sub>2</sub>. அனிசோலாக மாற்றப்படுகிறது.  

ஈதர் பிணைப்பு மிகவும் நிலைப்புத்தன்மை உடையது, ஆனால் ஐதரோஅயோடிக் காடியினால் மெத்தில் தொகுதி நீக்கப்படுகிறது.  

:CH<sub>3</sub>OC<sub>6</sub>H<sub>5</sub> + HI → HOC<sub>6</sub>H<sub>5</sub> + CH<sub>3</sub>I  

## தயாரிப்பு
அனிசோல் வில்லியம்சன் ஈதர் தொகுப்புமுறையைப் பயன்படுத்தி தயாரிக்கப்படுகிறது, சோடியம் பீனாக்சைடு, மெத்தில் புரோமைடு மற்றும் அதனுடன் தொடர்புடைய மெத்திலேற்ற காரணிகளுடன் வினைபுரியச் செய்து அனிசோல் தயாரிக்கப்படுகிறது.  

: C<sub>6</sub>H<sub>5</sub>O<sup>−</sup>Na<sup>+</sup> + CH<sub>3</sub>Br → CH<sub>3</sub>OC<sub>6</sub>H<sub>5</sub> + NaBr  

## பயன்கள்
அனிசோல் என்பது வாசனை திரவியங்கள், பூச்சிகளில் இனச்சேர்க்கையைத் தூண்டும் வண்ணம் சுரக்கும் ஒரு வகை வேதிப்பொருள் மற்றும் மருந்துகள் தயாரிப்பதற்கு முன்னோடியாகும். எடுத்துக்காட்டாக, அனிசோலில் இருந்து செயற்கை அனிதோல் பெறப்படுகிறது.  

## பாதுகாப்பு
அனிசோல் 3700 மி.கி./கி ல் நச்சுத்தன்மையற்றது. அதன் முக்கிய தீங்கு அதன் தீப்பற்றும் தன்மை ஆகும்.
# மிட்டாய்


**மிட்டாய்** (*Candy*) என்பது சர்க்கரையை முதன்மை மூலப்பொருளாகக் கொண்ட இனிப்பு என வரையறை செய்தாலும் மிட்டாய் என்பதனை முழுமையாக வரையறை செய்வது கடினமாக கருதப்படுகிறது. இன்னட்டுகள் (Chocolates), மெல்லும் கோந்து (chewing gums) மற்றும் இனிப்பு மிட்டாய் போன்றவை இனிப்புத் தின்பண்டங்கள் என்ற வகையின் கீழ் வருகின்றன. காய்கறிகள், பழங்கள் அல்லது கொட்டைகள் இனிப்பு அல்லது சர்க்கரை முலாம் பூசப்பட்டு இனிப்பூட்டப்பட்ட மிட்டாய்களாகவும் விற்கப்படுகின்றன.  

## வரையறை
இயற்பியல் ரீதியாக சர்க்கரை அல்லது சர்க்கரை உபபொருட்களைப் பயன்படுத்தும் குறிப்பிடத்தக்க அளவைப் பொருத்து மிட்டாய்கள் வகைப்படுத்தப்படுகின்றன. மக்கள் தங்களுக்குள் பகிர்ந்து கொள்ளக்கூடிய ஒரு கேக் அல்லது ரொட்டி போலல்லாமல், மிட்டாய்கள் வழக்கமாக சிறிய துண்டுகளாக தயாரிக்கப்படுகின்றன. இருப்பினும் மக்கள் எவ்வாறு உணவாகக் கொள்கிறார்கள் அல்லது பாவிக்கிறார்கள் என்பதைப் பொறுத்து மிட்டாய்க்கான வரையறை அமைகிறது. பொதுவாக இனிப்புப் பண்டங்கள் உணவுக்குப்பின் வழங்கப்படும் பழவகை உணவில் (டெசர்ட்) சாதாரணமாக பரிமாறப்படுகிறது. ஆனால் மிட்டாய் சாப்பாட்டுக்கிடையில் நொறுக்குத் தின்பண்டமாக உண்ணப்படுகிறது. .  

## வகைப்பாடுகள்
வன் மிட்டாய் (hard candies), மென் மிட்டாய் (soft candies), கேரமல் (caramel), பஞ்சுப்பொதி மிட்டாய் (மார்சுமெல்லோ) (marshmallows) , டாபி (taffy) போன்ற இனிப்பு மிட்டாய்களின் முக்கிய மூலப்பொருள் சர்க்கரையாகும். சர்க்கரை மிட்டாய்களில் உள்ள சர்க்கரையின் அளவைப் பொறுத்தும் அவற்றின் வேதிய அமைப்பைப் பொறுத்தும் வணிக ரீதியாக பல குழுக்களாக பிரிக்கப்படுகின்றன..  

## பட ஒப்பீடு
# தலைவன்கோட்டை

**தலைவன்கோட்டை** என்ற ஊரானது தமிழ்நாட்டில் திருநெல்வேலி மாவட்டத்திலுள்ள சிவகிரி வட்டத்தில் மேற்குத் தொடா்ச்சி மலையடிவாரத்தில் அமைந்துள்ளது. மதுரையிலிருந்த 72 பாளையங்களில் தலைவன்கோட்டையும் ஒரு பாளையமாக அங்கீகரிக்கப்படுகின்றது.  

## பாளையக்காரா் காலம்
தலைவன்கோட்டைப் பாளையக்காரர்கள் மறவா் குழுவில் கொண்டையன்கோட்டை பிரிவை சாா்ந்தவா்கள். பிற்கால பாண்டிய மன்னா்களின் அவையில் அலுவலா்களாக இருந்ததாக இவா்களின் தோற்றம் பற்றி அறியப்படுகிறது. கி.பி. 1754 - 1762 வரை நெற்கட்டும் சேவலை ஆண்ட பூலித்தேவன் கூட்டணியில் இப்பாளையம் இணைந்தது. இப்பாளையக்காரா்கள் கொல்லம்கொண்டான் பாளையக்காரா்கள் தலைமையில் இணைந்து கலகத்தில் ஈடுபட்டு ஆங்கில நவாப் படையை வென்றது, மற்ற பாளையக்காரா்கள் ஆங்கிலேயருக்கு எதிராகப் புரட்சி செய்ய வழி வகை செய்தது.  

1799 ஆம் ஆண்டு நடந்த முதல் பாளையப்போரின் முடிவில் தலைவன்கோட்டையின் பாளையக்காரா் தனது இரண்டு கோட்டைகளையும் 100 படை வீரா்களையும் மேஜா் ஜெ. பேனா்மனிடம் ஒப்படைத்துச் சரணடைந்தார்.  

## நிலக்கிழார் காலம்
19 ஆம் நூற்றாண்டில் இப்பாளையம் ஜமீந்தாரிய முறைக்கு மாற்றமடைந்து 3117 மக்கள்தொகையை உள்ளடக்கிய 18 கிராமங்களைக் கொண்டதாக இருந்தது. 1802 ஆம் ஆண்டு நிலத்தீர்வை முறையின்படி சிவானுத்தேவா் என்பவர் ஐந்து கிராமங்களைக் கொண்டிருந்தார்.  

இச்சந்ததியில் கடைசி ஜமீந்தார் பட்டத்துடன் இருந்த இந்திரன் இராமசாமி பாண்டியன் உள்ளுா் மற்றும் சுற்று வட்டாரப் பகுதி மக்களால் மதிக்கப்பட்டாா். இந்திரன் இராமசாமி பாண்டியன் 1944 ஆம் ஆண்டு இராமனாத சேதுபதியின் மகளான இளவரசி சிவபாக்கிய நாச்சியாரை மணந்தாா். இத்தம்பதியினர் மூன்று ஆண், இரண்டு பெண் என ஐந்து குழந்தைகளைப் பெற்றனர். இவா்களது வாரிசுகள் தலைவன்கோட்டையில் உள்ளனா். இக்குடும்பத்தினா் தலைவன்கோட்டையைச் சுற்றியுள்ள கோவில்களை குறிப்பாக தாருகாபுரம் மத்தியஸ்தனாா் கோவிலை நிருவகித்து வருகின்றனர்.
# பென்பெரிடால்


**பென்பெரிடால்** (*Benperidol*) என்பது பியூடிரோபீனோன் வழிப்பொருளைச் சார்ந்த ஆற்றல் மிகு மருந்தாகும். இது ஐரோப்பிய சந்தையில் மிகவும் திறன் வாய்ந்த 75 முதல் 100 வரை நிகர்மைத் தன்மை கொண்ட குளோர்புரோமசைன் உடைய உளப்பிணி மருந்தாகும். வேளை  மருந்தளவில் ஹாலோபெரிடால் உடன் ஒப்பிடும் பொழுது இது 150 முதல் 200 விழுக்காடு அதிகத் திறன் வாய்ந்தது ஆகும்.  

இது பேதபித்து என்னும் மனப்பித்து நோயைக் குணப்படுத்தும் சிகிச்சையில் மனக்குழப்ப நீக்கியாகச் செயல்படுகிறது. ஆனால் இது சமூக எதிர்ச் செயலினரை நெறிப்படுத்தவும், அதி பாலியல் நாட்டம் உடையவர்களை சமநிலைப்படுத்தவும் பெரிதும் பயன்படுகிறது.  

பாலியல் குற்றவாளிகள் தண்டனைக் காலம் முடியும் முன்னரே விடுதலை அடைந்து வெளியில் செல்லும் போது அவர்களை ஆற்றுப்படுத்தவும் சைப்ரோடீரோன் அசிட்டேட்டினைப் போல ஆண்மையூக்கிக்கு எதிரான மருந்தாகவும் பயன்படுத்தப்படுகிறது.  

பென்பெரிடால் மருந்து 1961 ஆம் ஆண்டில் கண்டுபிடிக்கப்பட்டது.  

## தொகுப்பு
# குப்ரி

**குப்ரி** (Kufri) என்பது இந்தியாவில் இமாச்சல பிரதேச மாநிலத்தில் உள்ள கோடை வாசத்தலம் ஆகும். இந்த மலை கடல் மட்டத்திலிருந்து 7510 அடி உயரத்தில் உள்ளது.  

பிரித்தானியர் ஆட்சிக்கு முன்னர் நேபாள மன்னர் ஆளுகைக்கு உட்பட்டு இருந்தது இப்பகுதி. குப்ரி என்றால் ஏரி எனப் பொருள் ஆகும்.  
குப்ரி  தேசிய நெடுஞ்சாலை 22 இல் சிம்லா தலைநகரத்திலிருந்து 13 கிலோமீட்டர் தொலைவில் உள்ளது. அரிய விலங்குகள், பறவைகள் கொண்ட ஒரு விலங்கு காட்சிச் சாலையும் உல்லாசப் பூங்காவும் குப்ரி மலையில் உள்ளன.  

## சான்றாவணம்
http://www.india.com/travel/kufri/
# இசுட்ரோன்சியம் ஆக்சலேட்டு


**இசுட்ரோன்சியம் ஆக்சலேட்டு** *(Strontium oxalate)* என்பது SrC<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும் . ஒரு நீரேற்று வடிவிலோ (SrC2O4•nH2O) அல்லது ஓர் இசுட்ரோனியம் ஆக்சலேட்டின் அமில உப்பாகவோ இசுட்ரோன்சியம் ஆக்சலேட்டு இயற்கையில் காணப்படுகிறது .  

## வான வெடிமுறைப் பயன்கள்
இசுட்ரோன்சியம் ஆக்சலேட்டு சூடுபடுத்தும்போது சிதைவடைகிறது  

SrC<sub>2</sub>O<sub>4</sub> → SrO + CO<sub>2</sub> + CO.  

வெப்பத்துடன் கொண்டுள்ள இச்சிதைவடையும் பண்பினால் வானவெடிச் செயல்முறைகளுக்கு உகந்த ஒரு முகவராக இது பயன்படுத்தப்படுகிறது. இசுட்ரோன்சியம் ஆக்சைடாக சிதைவடையும் போது இவ்வினையில் சிவப்பு நிறம் உருவாகிறது. வினையில் உருவாகும் கார்பனோராக்சைடு மக்னீசியம் ஆக்சைடுடன் சேர்ந்து மேலும் ஒடுக்கமடைகிறது. மக்னீசியத்தின் முன்னிலையில் இசுட்ரோன்சியம் ஆக்சலேட்டு ஒரு சிறந்த சிவப்பு நிற உற்பத்தி முகவராக செயல்படுகிறது. மக்னீசியம் பயன்படுத்தப்படாத நிலையில் இதே வினைக்கு இசுட்ரோன்சியம் கார்பனேட்டு ஒரு நல்ல மாற்றாகப் பயன்படுகிறது.
# ஜுவாலாமுகி


**ஜுவாலாமுகி** (Jawalamukhi), இந்தியாவின் இமாசலப் பிரதேச மாநிலத்தின் காங்ரா மாவட்டத்தின் 7 உறுப்பினர்கள் கொண்ட நகராட்சி மன்றமுமாக உள்ளது. இங்கு புகழ் பெற்ற **ஜுவாலாமுகி அம்மன் கோயில்** உள்ளது. 51 சக்தி பீடங்களில் ஜுவாலாமுகியும் ஒன்றாகவும் மற்றும் நவ சக்தி பீடங்களில் ஒன்றாகவும் கருதப்படுகிறது.  

## புவியியல்
கடல் மட்டத்திலிருந்து 2,001 அடி உயரத்தில் அமைந்த ஜுவாலாமுகி நகரம் ல் அமைந்துள்ளது..  

## மக்கள் தொகையில்
2011-ஆம் ஆண்டின் மக்கள் தொகை கணக்கெடுப்பின் படி, ஜுவாலாமுகி நகரத்தின் மொத்த மக்கள் தொகை 5,361 ஆகும். அதில் 2,782 ஆண்கள் ஆகவும்; 2,579 பெண்கள் ஆகவும் உள்ளனர். ஆறு வயதிற்குட்பட்டோர் 559 (10.43%) ஆக உள்ளனர். சராசரி எழுத்தறிவு 92.19% ஆக உள்ளது. அதில் ஆண்களின் எழுத்தறிவு 94.33% ஆகவும்; பெண்களின் எழுத்தறிவு 89.94%. ஆகவும் உள்ளது. பாலின விகிதம் 1000 ஆண்களுக்கு, 927 பெண்கள் வீதம் உள்ளனர். மொத்த மக்கள் தொகையில் இந்துக்கள் 95.24% ஆகவும்; இசுலாமியர்கள் 3.71% ஆகவும்; சீக்கியர்கள் 0.86% ஆகவும்; பௌத்தர்கள் 0.09% ஆகவும்; சமயம் குறிப்பிடாதவர்கள் 0.09% ஆகவும் உள்ளனர்.  

## ஜுவாலாமுகி தேவி கோயில்
காங்ரா நகரத்திலிருந்து 30 கிலோ மீட்டர் தொலைவிலும், தரம்சாலாவிலிருந்து 55 கிலோ மீட்டர் தொலைவிலும், கீழ் இமயமலையில் ஜுவாலாமுகி தேவி கோயில் உள்ளது. இது 51 சக்தி பீடங்களில் ஒன்றாக கருதப்படுகிறது. இங்குள்ள இயற்கையான குகைக்குள் உள்ள ஒரு பாறையின் பிளவில் ஒரு நெருப்புச் சுடர் உள்ளது. இந்த நெருப்புச் சுடரே ஜுவாலாமுகி தேவியின் உருவமாகவும், கருவறையாகவும் பூசிக்கப்படுகிறது. இந்தச் சுடரே தாட்சாயிணியின் நாக்காக கருதப்படுகிறது. இந்த நிரந்தரச் சுடருக்கு நாள்தோறும் ஐந்து முறை ஆரத்தி உண்டு. நவதுர்க்கையின் அடையாளமாக ஒன்பது சுடர்கள் இக்கோயிலில் வழிபடப்படுவதாக நம்பப்படுகிறது. தீச் சுடர் எப்போதிருந்து எரிகிறது. எங்கிருந்து தீப்பிழம்பு வருகிறது என்பது தெரியவில்லை. கோவிலுக்கு அடியில் ஒரு நிலத்தடி எரிமலை இருப்பதாகவும், எரிமலையின் இயற்கை வாயு பாறையின் வழியாக எரிகிறது என்றும் அறிவியலாளர்கள் கணித்துள்ளனர். ஜுவாலாமுகி கோயில் இந்தோ சீக்கிய பாணியில் அமைந்துள்ளது. முதன்மைச் சந்நிதியின் மேலே தங்க முலாம் வேயப்பட்ட விமானம் உள்ளது. சந்நிதியின் உள்ளே வெள்ளி முலாம் பூசப்பட்ட விதானத்தில் அம்மனை பக்தர்கள் தரிசிக்கின்றனர்.  

### விழாக்கள்
ஒவ்வொரு ஆண்டும் செப்டம்பர் – அக்டோபர் மாதங்களிலும் நவராத்திரி விழா சிறப்பாகக் கொண்டாடப்படுகிறது.
# நாட்டுப்புற நடனம்

நாட்டின் வேல்சு தேவாலய மைதானத்தில் *மோரிசு* நடனம்]]  

**நாட்டுப்புற நடனம்** அல்லது **கிராமிய நடனம்** என்பது குறிப்பிட்ட நாடு அல்லது பகுதி வாழ் மக்களின் வாழ்க்கை முறையை ஆடல் அல்லது அங்க அசைவுகள் மூலமாக பிரதிபலிக்கும் ஒரு வகைக் கலையாகும். நாட்டுப்புற இசைக்கும் நாட்டுப்புற நடனத்திற்கும் நெருங்கிய தொடர்பு இருப்பதை பண்டைய இலக்கியங்களில் அறியலாம். தொடக்க காலத்தில் தொழில் முறையான ஆட்டக்காரர்கள் என்று எவருமிலர். அனைத்து நடனங்களும் "சமூக நடனம்" என்ற நிலையில் இருந்ததாகக் கருதப்படுகிறது. அனைத்து இனஞ்சார்ந்த நடனங்களும் நாட்டுப்புறக் கலைகளாக எடுத்துக்கொள்ளப்படுவதில்லை. உதாரணமாக சடங்கு அல்லது மத வழிபாடுகளில் ஆடப்படும் சடங்கு சார்ந்த அல்லது சமயத்தை அல்லது மதத்தை அடிப்படையாகக் கொண்ட நடனங்கள் நாட்டுப்புற நடன வகையில் வராது. சடங்கு மற்றும் சம்பிரதாய நடனங்கள் அவற்றின் நோக்கத்தைக் கருதி *சமய நடனங்கள்* என்றழைக்கப்படுகின்றன. நடனத்தின் கலாச்சார தொடர்பை வலியுறுத்த "இனம்" மற்றும் "பாரம்பரியம்" என்ற சொற்கள் பயன்படுத்தப்படுகின்றன.  

## பின்னணி

நாட்டுப்புற நடனங்கள் பின்வரும் பண்புகளில் சில அல்லது அனைத்தும் பகிர்ந்துகொள்ளப்படுகின்றன.  
- வழக்கமாக நாட்டுப்புற நடனக் கூட்டங்கள் அல்லது சமூக நிகழ்வுகளில் தொழில்முறை பயிற்சி பெற்ற அல்லது பெறாதவர்களால் பாரம்பரிய இசைக்கு ஏற்றவாறு இவை நடத்தப்படுகின்றன.
- பொதுவாக பொது ஆற்றுகை அல்லது மேடை நடனங்களுக்காக வடிவமைக்கப்படாத நடனங்கள், பின்னர் அவை ஒழுங்கமைக்கப்பட்டு, மேடை நிகழ்ச்சிகளுக்காக ஒருங்கமைக்கப்படலாம்.
- புதுப்பிப்புக்கு மாறாக பல்வேறு சர்வதேசக் கலாச்சாரங்களிலிருந்து வரும் மரபு வழி பாரம்பரியங்கள் நாட்டுப்புற நடனத்தில் ஆதிக்கம் செலுத்துகிறது
- மற்றவர்கள் கவனிப்பதன் மூலமாகவோ அல்லது மற்றவர்களிடமிருந்து உதவி பெறுவதன் மூலமாகவோ புதிய நடனக் கலைஞர்கள் இந்நடனங்களின் நுணுக்கங்களைத் தெரிந்துகொள்கின்றனர்.

## தமிழர்களின் நாட்டுப்புற நடனங்கள்

- கோலாட்டம்
- கும்மியாட்டம்
- கரகாட்டம்
- பொய்க்கால் குதிரை ஆட்டம்
- சிலம்பாட்டம்
- சேவையாட்டம்
- கழியல் ஆட்டம்
- வேதாள ஆட்டம்
- பூத ஆட்டம்
- கணியான் ஆட்டம்
- காவடியாட்டம்
- மயிலாட்டம்
- பின்னல் கோலாட்டம்
- தேவராட்டம்
- சக்கையாட்டம்
- சிம்ம ஆட்டம்
- பொடிக்கழி ஆட்டம்
- கரடி ஆட்டம்
- புலி ஆட்டம்
- பேயாட்டம்
# கொனார்க்



**கொனார்க்** (Konark) , இந்திய மாநிலமான ஒடிசாவின் புரி மாவட்டத்தில் அமைந்த சிறு ஊர் ஆகும். உலகப் பாரம்பரியக் களங்களில் ஒன்றான கொனார்க் சூரியக் கோயில் இவ்வூரில் அமைந்துள்ளது. இவ்வூரில் அழகு சிந்தும் **சந்திரபாகா கடற்கரை** உள்ளது.  

## அமைவிடம்
ஒடிசா மாநிலத் தலைநகரம் புவனேசுவரத்திலிருந்து 65 கிலோ மீட்டர் தொலைவிலும், புரி நகரத்திலிருந்து 35 தொலைவிலும், வங்காள விரிகுடா கடற்கரையில் அமைந்த ஊராகும்.  

## திருவிழா
இங்குள்ள சூரியக் கோயிலில் ஆண்டுதோறும் டிசம்பர் மாதத்தில் **கொனார்க் நாட்டியத் திருவிழா** நடைபெறுகிறது.  

## பெயர்க் காரணம்
சமஸ்கிருத மொழியில் உள்ள *கொனர்கா* (கொனா + அர்கா) எனும் இரண்டு சொல்லில், *கொனா* என்பதற்கு *கோணம்* என்றும், *அர்கா* என்பதற்கு *சூரியன்* என்றும் பொருளாகும்.  

## கொனார்க் சூரியக் கோயில்

சூரியதேவனுக்கு அர்ப்பணிக்கப்பட்ட இக்கோவில், கி பி 13-ஆம் நூற்றாண்டில் கீழைக் கங்கர் வம்சத்தைச் சேர்ந்த முதலாம் நரசிம்ம தேவன் என்ற மன்னனால் கட்டப்பட்டது. இக்கோவில் சிவப்பு மணற்பாறைகளாலும் கருப்பு கிரானைட் கற்களாலும் கட்டப்பட்டது. இக்கோயில் கல்லில் செதுக்கப்பட்ட பிரம்மாண்ட தேர் வடிவத்தில் கட்டப்பட்டுள்ளது.  

## மக்கள் தொகையில்
2011-ஆம் ஆண்டின் மக்கள் தொகை கணக்கெடுப்பின் படி, கொனார்க் நகரத்தின் மொத்த மக்கள் தொகை 16,779 ஆகும். அதில் ஆண்கள் 8,654 ஆகவும்; பெண்கள் 8,125 ஆகவும் உள்ளனர். ஆறு வயதிற்குட்பட்டோர் 1750 (10.43%) ஆக உள்ளனர். சராசரி எழுத்தறிவு 75.97% ஆக உள்ளது. அதில் ஆண்களின் 79.96% எழுத்தறிவு ஆகவும்; பெண்களின் எழுத்தறிவு 71.71%. ஆகவும் உள்ளது. பாலின விகிதம் 1000 ஆண்களுக்கு, 939 பெண்கள் வீதம் உள்ளனர். மொத்த மக்கள் தொகையில் இந்துக்கள் 96.05% ஆகவும்; இசுலாமியர்கள் 0.38% ஆகவும்; சீக்கியர்கள் 0.02% ஆகவும்; பௌத்தர்கள் 0.01% ஆகவும்; சமணர்கள் 0.01%ஆகவும், கிறித்தவர்கள் 3.25% ஆகவும்; சமயம் குறிப்பிடாதவர்கள் 0.28%ஆகவும் உள்ளனர்.  

## சுற்றுலாத் தலம்
இந்தியப் பண்பாட்டுச் சுற்றுலாத் தலமாக கொனர்க் சூரியக் கோயில் விளங்குகிறது. அந்தி சாயும் வேளையில் கொனார்க் சூரியக் கோயிலில் ஒலி-ஒளி காட்சி காட்டப்படுகிறது.
# பட்டி (இமாச்சலப் பிரதேசம்)

**பட்டி** (Baddi) என்பது இமாச்சலப் பிரதேசத்தில், சிவாலிக் குன்றுகளுக்கிடையில், சோலன் மாவட்டத்தில் உள்ள ஒரு தொழில் நகரம் ஆகும். இந்த நகரத்தில் ஏராளமான மருந்து குழுமங்கள் உள்ளன.  

பட்டி இமாச்சலப் பிரதேசம் மற்றும் அரியானா மாநில எல்லைகளில் அமைந்துள்ளது.  சண்டிகரிலிருந்து 35 கிலோ மீட்டரும் கல்கா என்ற ஊரிலிருந்து 18 கிலோமீட்டரும் பட்டி உள்ளது.   சிப்லா, அஜந்தா பார்மா, காடியா பார்மா,  ரான்பாக்சி, ஆபட் பார்மசூட்டிக்கல்ஸ் போன்ற பல மருந்து குழுமங்களின் தொழிற்சாலைகளும் அவற்றின் நிருவாக அலுவலகங்களும் உள்ளன. மருந்து குழுமங்கள் மட்டுமல்லாமல் நெசவுத் தொழிற்சாலைகளும் உள்ளன.  
தைவான், கொரியா, சீனா, லத்தின் அமெரிக்கா நாடுகள், பிலிப்பீன்சு போன்ற நாடுகளுக்குப் பெரிய அளவில் மருந்துகள் ஏற்றுமதி செய்யப்படுகின்றன.  

சிவாலிக் குன்றுகளில் 40 ஏக்கரா பரப்பளவில் பட்டி பல்கலைக்கழகம் உள்ளது.  

## மேற்கோள்
# ஈ. பாலகுருசாமி


**ஈ. பாலகுருசாமி** என்பவர் கல்வியாளர், பொறியாளர் மற்றும் நூலாசிரியர் ஆவார்.  இவர் அண்ணா பல்கலைக்கழகத் துணை வேந்தராக இருந்தவர். தமிழ் நாடு மாநில திட்டக்குழு உறுப்பினரும் ஆவார். யூனியன் பப்ளிக் சர்வீசு குழுவில் உறுப்பினராகவும் இருந்தார். கணினி நிரலாக்க நூல்கள் நிரம்ப எழுதியுள்ளார். தகவல் மற்றும் கணினி தொடர்பான நூல்கள் 35 க்கும் மேல் எழுதியுள்ளார்.  

## பெற்ற கல்வி
மின்பொறியியலில் முதுஅறிவியல் பட்டமும், சிஸ்டம்ஸ் பொறியியலில் ஆய்வுப்பட்டமும் ரூர்க்கி பல்கலைக்கழகத்தில் பெற்றார். ஐக்கிய ராஜ்ஜியத்தில் கல்வியியலில் டிப்ளமா பட்டம் பெற்றவர்.  

## வகித்த பிற பதவிகள்
- கோயம்புத்தூர் ஈ பி ஜி அறக்கட்டளையின் தலைவராகவும், கோயம்புத்தூர் அறிவியல் மன்றத்தின் தலைவராகவும் இருக்கிறார்.
- மின்னணுவியல் மற்றும் தொலைத் தொடர்பு நிறுவனத்திலும் இந்தியப் பொறியாளர்கள் நிறுவனத்திலும் தகை சால் உறுப்பினராக இருந்தார்.
- பெல், நிட், போபால் தொழில்நுட்ப ஆசிரியர்கள் பயிற்சி நிலையம், ஐதராபாத் பொதுத் துறை நிறுவனம் ஆகியவற்றில் ஆலோசகராக இருக்கிறார்.

இங்கிலாந்து, அமெரிக்கா, ஐரோப்பா, சிங்கப்பூர், சீனா, தாய்லாந்து, மெக்சிகோ, அரபு நாடுகள் போன்ற நாடுகளுக்குப் பயணம் செய்துள்ளார்.  

## சான்றாவணம்
# 2-சயனோ அசிட்டமைடு


**2-சயனோ அசிட்டமைடு** *(2-Cyanoacetamide)* என்பது C<sub>3</sub>H<sub>4</sub>N<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் நைட்ரைல் வேதி வினைக்குழுவைக் கொண்டிருக்கும் ஒர் அசிட்டிக் அமைடு சேர்மமாகும்.  

## பயன்கள்

உடனொளிர்வு நிறமாலையியல் முறைகளில் சயனோ அசிட்டமைடு பயன்படுத்தப்படுகிறது. எபாசுடின், செட்ரிசின் டை ஐதரோகுளோரைடு மற்றும் பெக்சோபெனாடின் போன்ற எச் 1 இசுடமின் இசுடமின் எச்1 ஏற்பியின் நடவடிக்கைகளை சயனோ அசிட்டமைடு உறுதிபடுத்துகிறது.  

## தயாரிப்பு

கோல்ப் நைட்ரைல் தொகுப்புவினை வழியாக பிசர் எசுத்தராக்கல் மற்றும் எசுத்தரமைனோபகுப்பு வினை மூலமாக குளோரோ அசிட்டிக் அமிலத்திலிருந்து 2-சயனோஅசிட்டமைடு தயாரிக்கப்படுகிறது..
# கடல்வாழ் புழு


**பெருங்கடல் புழு** (*marine worm*) என்பது பெருங்கடலின் சுற்றுச்சூழலில் வாழும் புழுக்களைக் குறிக்கும். பெருங்கடல் புழு தட்டைப் புழு, உருளைப்புழு, வளையப் புழு உட்படப் பல்வேறுபட்ட தொகுதியில் காணப்படுகிறது. கடல் உயிரிகளில் சிலவற்றை கடல் புழுக்கள் என அழைக்கின்றோம்.  

பெரும்பாலான புழுக்கள் சிறப்பு வாய்ந்த உணர்நீட்சிகளைக் கொண்டுள்ளன. இவை ஆக்சிசன் மற்றும் கார்பனீராக்சைடு வளிமப் பரிமாற்றத்திலும், இனப்பெருக்கத்திலும் ஈடுபடுகின்றன.  

சிலவகையான பெருங்கடல் புழுக்கள் குழல் புழுக்களாகும். சில இராட்சத குழாய் புழுக்கள் நீரின அடிப்பகுதியில் உள்ள எரிமலைப் பகுதியின் அருகே வாழ்கிறது. தனது உடல்வெப்பநிலையை 90'செ (அல்லது 194'பாரன்கீட்) என்ற அளவில் நிலையாக வைத்துள்ளது.  

சில வகையான புழுக்கள் அகழியில் வாழ்கின்றன. இந்த புழுக்கள் முதலில் பசிபிக் பெருங்கடலின் கேலபேகசி தீவுகளில் கண்டுபிடிக்கப்பட்டன.
# வார்ப்புரு:விக்கித்திட்டம்:15/ தொடர்பங்களிப்பாளர் போட்டி/ ஒரு மாத நிறைவு

<onlyinclude>  
<div>  

<>(விரிவாகப் பார்ப்பதற்கு, கீழுள்ளவற்றின் மேலே சொடுக்குக)</>  
<div><div>**தொடர்பங்களிப்பாளர் போட்டி**  

<small>*முதல் மாதம்:ஓர் அலசல்*</small></div> <div>  
<div>  

தொடர்பங்களிப்பாளர் போட்டி முதல் மாதத்திலேயே செய்யவேண்டிய அனைத்தையும் செய்துகாட்டியிருக்கின்றது. உலகளாவிய ரீதியில் உள்ள பல விக்கிப்பீடியாக்களுக்கும் எடுத்துக்காட்டாக இப்போட்டியின் மூலம் தமிழ் விக்கிப்பீடியா மாற்றமடைந்துள்ளது. கீழே, ஒவ்வொரு விபரமும் விரிவாகத் தரப்பட்டுள்ளது.  
</div></div></div>  

<div><div>**புள்ளிவிபரங்கள்**  

<small>*எமது அடைவுகளும், வியப்பூட்டும் தகவல்களும்*</small></div> <div>  
<div>  
- போட்டியின் மூலம் நாம் இதுவரையில் **184** கட்டுரைகளை விரிவாக்கியுள்ளோம்.
  - முதலாவதாக விரிவாக்கப்பட்ட கட்டுரை:- **அசோகர்**
  - அதிக அளவில் விரிவாக்கப்பட்ட கட்டுரை:- **நைட்ரசன்**
- இதுவரையிலும் **18** பயனர்கள் கட்டுரைகளை விரிவாக்கிப் போட்டியில் பங்குபற்றியுள்ளனர்.
  - அதிக கட்டுரைகளை விரிவாக்கிய போட்டியாளர்:- **கி.மூர்த்தி**
- ஒட்டுமொத்தமாக இப்போட்டியின் மூலம் தமிழ் விக்கிப்பீடியாவில் **17,000,000** பைட்டுக்களுக்கும் அதிகமான உள்ளடக்கங்கள் சேர்க்கப்பட்டுள்ளன.
- இப்போட்டியின் மூலம் குறைந்தது 200 முக்கிய கட்டுரைகளையாவது விரிவாக்க எதிர்பார்க்கும் எமது இலக்கின் **92%** ஆன இலக்கு பூர்த்தியானது.
</div></div></div>  

<div><div>**மேல் விக்கியில் நாம்**  

<small>*மேல் விக்கிப் புள்ளிவிபரங்கள்*</small></div> <div>  
<div>  
;முன்னர்  
| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 49 | ta | தமிழ் | 0.9 | 10,585 | 6,426 | 1 | 689 | 239 | 71 | 25.38 | +0.06 |

;தற்போது  
| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 39 | ta | தமிழ் | 0.9 | 12,438 | 9,681 | 0 | 505 | 416 | 79 | 32.00 | +6.62 |

</div></div></div>  

</div>  
</onlyinclude>  

</div>  
</div>
# காபூல் தாக்குதல், மே 2017


ஆப்கானிஸ்தான் தலைநகர் காபூல் நகரின் ஜன்பாக் சதுக்கத்தில் உள்ள ஜெர்மனி தூதரகம் அருகே 31 மே 2017 அன்று வாகன வெடிகுண்டு மூலம் குண்டுவெடிப்பு நடந்தது. உள்ளூர் நேரப்படி காலை 8:25 மணியளவில் நடத்தப்பட்ட இக்குண்டுவெடிப்பில் 90 பேர் மரணமடைந்தனர், 463 பேர் காயமடைந்தனர். இவர்களில் பெரும்பாலோனர் பொதுமக்கள் ஆவார்.  

## பின்புலம்
ஏப்ரல் மாதம் தலிபான் அமைப்பினர் எங்கள் தாக்குதலின் முக்கிய இலக்கு வெளிநாட்டு படையினர் எனத் தெரிவித்திருந்தனர். அமெரிக்க அரசு கூடுதல் படைகளை ஆப்கானிஸ்தானுக்கு அனுப்பி நிலைத்தன்மையைக் கொண்டுவர உத்தேசித்துள்ளது. ஆனால் தலிபான் அமைப்பினர், இத்தாக்குதலில் தங்களுக்குத் தொடர்பில்லையெனெ மறுத்துள்ளனர். இத்தாக்குதலுக்கு இதுவரை எந்தத் தீவிரவாத அமைப்பும் பொறுப்பேற்கவில்லை.  

## எதிர்வினைகள்
- : இது ஒரு கோழைத்தனமான தாக்குதல் என ஆப்கானிஸ்தான் பிரதமர் தெரிவித்தார்.
- : இந்தியாவின் பிரதமர் நரேந்திர மோதி, இந்தியா ஆப்கானிஸ்தானுக்கு உறுதுணையாக இருக்கும் எனத் தெரிவிதுள்ளார்.வெளியுறவுத்துறை அமைச்சர் சுஸ்மா ஸ்வராஜ் இந்தியத் தூதரக ஊழியர்களின் பாதுகாப்பினை உறுதிப்படுத்தினார்.
# சாமியா சிந்தியா பட்டுப்பூச்சி


**சாமியா சிந்தியா** (*Samia cynthia*) என்பது ஒரு சாட்டர்னிட் அந்துப்பூச்சியாகும். **ஏலன்தசு அந்துப்பூச்சி** (*ailanthus silkmoth*) என்ற பெயராலும் இது அழைக்கப்படுகிறது. பட்டுத்துணி உற்பத்தியில் பயன்படுத்தப்பட்டாலும் பாம்பிக்சு மோரி பட்டுப்புழுவைப் போல் வளர்க்கப்படுவதில்லை. இப்பட்டுப்பூச்சிக்கு 113-125 மி.மீ அளவிலான பெரிய இறக்கைகள் உள்ளன. இதன் மேல் மற்றும் கீழ் இறக்கைகளில், பழுப்பு நிற பின்னணியில் வெண்மை மற்றும் மஞ்சள் கோடுகளுடன் நிலாவின் கால் பகுதி போன்ற தோற்றமுடைய புள்ளிகள் காணப்படுகின்றன, இந்த அந்துப்பூச்சியின் வெளிப்புற முன்னிறக்கைகள் மீது "கண் போன்ற புள்ளிகள்" உள்ளன.  

## எரி பட்டு
பொதுவான பெயர் 'ஏலந்தசு பட்டுப்பூச்சி' என்பது விருந்தோம்பி தாவரம் ஏலந்தசைக் குறிக்கிறது. இந்தியா மற்றும் தாய்லாந்தில் துணை சிற்றினமான எசு சிந்தியா ரிசினி உள்ளது, அது ஆமணக்கு பீன் இலைகளை உணவாக உட்கொள்கிறது. எனவே இது பொதுவாக எரி பட்டு பூச்சி என குறிப்பிடப்படுகிறது, பாம்பைக்சு மோரியை தவிர முழுமையாக வளர்க்கப்படும் பட்டுப்புழு எரி பட்டுப்புழு மட்டுமே ஆகும். எரி பட்டு மிகவும் நீடித்த நிலைத்த தன்மை உடையது, ஆனால் கூட்டிலிருந்து எளிதில் பிரிக்க முடியாது, எனவே இது பருத்தி அல்லது கம்பளி போன்றது.  

## எல்லை
பீகிலர் & நியுமன் (2003), பேரினம் சாமியாவின் மறுபதிப்பில், உண்மை சாமியா சைந்தியாவின் பட்டியலிடப்பட்ட விவரம் பின்வருமாறு:  

### சுதேச மக்கள்
ஆசியா: சீனா (ஜீஜியாங், சாங்காய், கியாங்சி, கியாங்சு, சாண்டோங், பெய்கிங் லியோனிங், எயிலோங்யாகிங்); கொரியா (வட பியோகோன், தென் பியோங்கான், பியோங்யாங், கங்வொன், தென் கியோம்கன்)  

## அறிமுகப்படுத்தப்பட்ட மக்கள்தொகை
இது வளர்ப்பிலிருந்து தப்பி அல்லது அறிமுகப்படுத்தப்பட்ட மற்றும் இயற்கையாகவே உள்ள அந்துப்பூச்சிகளுள் அடங்கும்:ஆசியா: ஜப்பான்; இந்தியா; தாய்லாந்து ஆத்திரேலியா: ஆத்திரேலிய அமெரிக்கா: கனடா; ஐக்கிய மாநிலங்கள்; வெனிசுலா; உருகுவே; பிரேசில் ஆப்பிரிக்கா: துனிசியா ஐரோப்பா: பிரான்ஸ்; ஆத்திரியா; சுவிச்சர்லாந்து; ஜெர்மனி; எசுபானியா; பல்கேரியா; இத்தாலி  

## வாழ்க்கைச் சுழற்சி

## முட்டை
பழுப்பு நிறத்தில் குறிக்கப்பட்ட வெண்மை முட்டை, 10 முதல் 20 வரை வரிசையாக செடியின் இலைகளில் இடப்படுகிறது. முட்டை பொரித்து இளம் உயிரி வெளிவர 7-10 நாட்கள் ஆகும்.  

## லார்வாக்கள்
லார்வாக்கள் அதிக அளவில் பளபளப்பாகவும் மஞ்சள் நிறமாகவும் இருக்கும். பின் இவை தனித்தனியாக வெள்ளை மற்றும் பச்சை நிறத்தில் பின்புறம் வெள்ளை மொக்குகளுடன் காணப்படும். கருப்பு புள்ளிகள் வெள்ளை பச்சை உள்ளன. இவற்றின் அதிகபட்ச நீளம் 70-75 மிமீ.  

கூட்டுப்புழு மூலத்தை சாம்பல் நிற பாதி வெண்மையான கூடு கூட்டுப்புழுவால் விருந்தோம்பியின் இலைகளில் உருவாக்கப்படுகிறது. இதில் ஒரு தெளிவான வெளி வரும் துளை உள்ளது.  

## முதிர் உயிரி

பெண் பூச்சிகள் பின் காலையில் எழுந்த பிறகு, மாலை அல்லது இரவுகளில் கலவிக்கு தயாராக உள்ளன, வட ஐரோப்பாவில் மே மற்றும் ஜூன் மாதங்களில் ஒரு முதிர் உயிரிகளைன் ஒரு தலைமுறை இனப்பெருக்கத்திற்காக பறக்கின்றன . இதே போன்று தெற்கு ஐரோப்பாவின் ஒரு பகுதியில் இரண்டாம் தலைமுறை செப்டம்பரில் நிகழலாம். முதிர் உயிரிக்கு வாய் பகுதிகள் இல்லை மற்றும் இவற்றால் சாப்பிட அல்லது பருக முடியாது.  

## உணவுத் தாவரங்கள்

லார்வாக்கள் மற்ற மரங்களிலும், புதர்களிலும் உணவினை எடுத்துக்கொள்கின்றன, ஆனால் "தேவலோக மரத்தில்" (ஏலந்தசு அலிசிமாமா) அனைத்து முட்டைகளும் இடப்படுவதோடு, அவற்றின் வளர்ச்சியும் சிறப்பாக உள்ளது. இந்த மரம் பொதுவாக நகரங்களில் அலங்காரமாக வளர்க்கப்படுகிறது. இவ்வகை துணை சிற்றினம் எசு. சின்தியா ரிசினி ஆமணக்கை உணவாக கொள்கிறது.
# குரோமோடிரோபிக் அமிலம்


**குரோமோடிரோபிக் அமிலம்** (*Chromotropic acid*) என்பது (HO)<sub>2</sub>C<sub>10</sub>H<sub>4</sub>(SO<sub>3</sub>H)<sub>2</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஊடுருவும் களைக்கொல்லி 2,4-டைகுளோரோபீனாக்சியசிட்டிக் அமிலத்தின் அளவை உறுதி செய்யும் முகவராகப் பயன்படுத்தப்படுகிறது. 75% கந்தக அமிலத்திலுள்ள குரோமோடிரோபிக் அமிலம் பார்மால்டிகைடுடன் வினைபுரிகிறது இவ்வினையில் 580 நானோமீட்டர் அலைநீள சிவப்பு நிறம் உருவாக குரோமோடிரோபிக் அமிலம் உதவுகிறது. இந்நிறமாற்றம் குறிப்பாக ஆல்டிகைடுகளில் மட்டும் நிகழ்கிறது. மற்ற கரிம இனங்களான கீட்டோன்கள், கார்பாக்சிலிக் அமிலங்களில் இந்நிறமாற்றம் நிகழ்வதில்லை.  

பார்மால்டிகைடின் இருப்பை கண்டறிந்து உறுதி செய்ய குரோமோடிரோபிக் அமிலம் உதவுகிறது .
# வார்ப்புரு:விக்கித்திட்டம் 15/பயனர் அறிவிப்பு 4

<div>  
<div>  
<span>**போட்டியாளர்களுக்கான அறிவிப்பு...**  
</span> <span><span>  
சிலநேரங்களில் ஒருவர் முற்பதிவு செய்த கட்டுரைகளை இன்னொருவர் விரிவாக்கும் செயற்பாடு தவறுதலாக நடைபெற்றுள்ளதனால், அதனைத் தவிர்க்கும் வகையிலும், அனைவருக்கும் சந்தர்ப்பத்தை அளிக்கும் வகையிலும் கட்டுரைகள் முற்பதிவு செய்வதில் ஒரு சில மாற்றங்கள் செய்துள்ளோம். அவை பின்வருமாறு:  
- 👉 - ஒரு நேரத்தில் ஒருவர் மூன்று கட்டுரைகளுக்கு மட்டுமே முற்பதிவு செய்து வைக்கலாம். முற்பதிவைச் செய்ய **இங்கே** செல்லுங்கள்.
- 🎰 - நீங்கள் முற்பதிவு செய்யும் கட்டுரைக்கு, முற்பதிவு வார்ப்புரு இடப்படும்.
- ✒️ - ஒருவரால் முற்பதிவு செய்யப்படும் கட்டுரை 10 நாட்கள்வரை மட்டுமே ஏற்றுக்கொள்ளப்படும். அதன் பின்னர் வேறொருவர் விரும்பினால் விரிவாக்கலாம்.
- ⏩ - போட்டிக்கான முற்பதிவு வார்ப்புரு இடப்பட்டிருக்கும் ஒரு கட்டுரையை 10 நாட்களுக்கு முன்னர் வேறொருவர் விரிவாக்கினால், அது ஏற்றுக்கொள்ளப்பட மாட்டாது. புரிந்துணர்வுடன், ஒத்துழைப்பு நல்குவீர்கள் என நம்புகின்றோம்.
- 🎁 - இவற்றை கருத்திற் கொண்டு தொடர்ந்து சிறப்பாகப் போட்டியில் பங்குபற்றி வெற்றிபெற வாழ்த்துகின்றோம்!...</span>

</div>  
<div></div>  
</div></span>  
</div>  
<div></div>  
</div></span>
# பிராக்மோசிசு


**பிராக்மோசிசு** (*Phragmosis*) என்பது உயிரினங்கள் பிற வேட்டையாடிகளிடமிருந்து தன்னைப் பாதுகாத்துக் கொள்வதற்காக தன்னுடலையேப் பயன்படுத்தி அதன் வளைக்குள் தன்னைத் தற்காத்துக் கொள்ளும் எந்தவொரு முறையுமாகும்.. எடுத்துக்காட்டாக கருப்புச் சுருக்கங்களை உடைய எட்டுக்கால் பூச்சி தன்னைப் பாதுகாத்துக் கொள்வதற்காக அடிவயிற்றுப் பகுதியில் கருப்பு வளையங்களைக் கொண்டுள்ளது. இந்த பகுதி மிகவும் கடினமானதாகும். அதுபோலவே, ஓடுடைய சைக்கிளோகோசுமியா இனம் ஒரு எறும்பு இனத்தைச் சார்ந்ததாகும். இதனுடைய பெரிய, தட்டுவடிவத் தலையைப் பயன்படுத்தி வளைக்குள் நுழைபவர்களைத் தடுத்து நிறுத்துகிறது.  

## பெயர் வரலாறு
பிராக்மோசிசு என்ற பெயரை, முதலில் டபிள்யூ.எம்.வீலர் (1927) என்பவர் பூச்சிகள் வெளிப்படுத்தும் தற்காப்பு நுட்பத்தை விவரிக்கும் போது பயன்படுத்தினார்.பல்வேறு பூச்சி இனங்களில் வெளிப்படுவதைப் போல, இதன் கூடுகளின் நுழைவாயில்களைத் தடுக்க அதற்கேற்றாற்ப்போல பூச்சிகளின் மாற்றியமைக்கப்பட்ட உடல் கட்டமைப்புகளின் நிலைப்பாட்டை வீலர் கவனித்தன் காரணமாக இப்பெயர் பயன்படுத்தப்பட்டுள்ளது. தற்போது பிராக்மோசிசு என்ற சொல் பூச்சிகளுக்கு மட்டுமல்லாமல், பிற விலங்கினங்களுக்கும் பயன்படுத்தப்படுகிறது.
# காலவரிசை ஒத்திசைவு

**காலவரிசை ஒத்திசைவு** (*Chronological synchronism*) என்பது இரண்டு காலவரிசைகளை இணைக்கும் நிகழ்வு ஆகும். உதாரணமாக, எகிப்தியலில் எகிப்திய காலவரிசையை மற்ற காலவரிசைகளோடு இணைக்கப் பயன்படுத்தப்பட்டுள்ளது. காலவரிசை ஒத்திசைவுகளின் முக்கிய வகைகள், பிற வரலாற்றுக் காலவரிசைகளோடு இசைவுபடுத்துவதும் சாியான புள்ளிவிவர அடிப்படையில் அமைந்த வானியல் நிகழ்வுககளோடு இசைவுபடுத்துவதுமாகும். பிற காலவரிசைகளோடு இணைப்பதற்கு, நிலப்பகுதிகளுக்கிடையே நிகழ்ந்த தொடர்புகளின் பதிவுவுகள் தேவைப்படும். எடுத்துக்காட்டாக, கிமு 15 ஆம் நூற்றாண்டில் அமர்னா காலகட்டத்தில், அத்தகைய இணைப்புகள் நடந்துள்ளன. மூன்றாம் அமென்கோதேப், அக்கெனதென், பண்டைய அண்மைக் கிழக்கு அரசர்கள் ஆகியோருக்கிடையே இருந்த அதிகாரபூர்வமான தொடர்புகளால் எகிப்திய காலவரிசையை, அண்மைக் கிழக்கு காலவரிசைகளோடு இணைக்க முடிந்தது.  

வானியல் ஒத்திசைவுகளுக்கு வரலாற்று ஏட்டில் இடம்பெற்றுள்ள வானியல் நிகழ்வுகளின் துல்லியமான பதிவுகள் தேவை. சதி சுழற்சியை நன்கு ஆய்வு செய்த ரிச்சர்டு அந்தோணி பார்க்கர், அதனைக் கொண்டு, எகிப்தின் 12 ஆவது பேரரரின் காலக்கோடுகளைத் துல்லியமாகக் கணிக்கலாம் என்று கூறினார். ஆனால் அண்மைய ஆய்வுகள் சதிக் சுழற்சியை நம்பகத்தக்கதாக ஏற்காததால், வல்லுநர்கள் அதனை ஆதாரமாகக் கொள்வதைக் கைவிட்டுவிட்டனர்.
# சோடியம் மூவெத்தில்போரோ ஐதரைடு


**சோடியம் மூவெத்தில்போரோ ஐதரைடு** *(Sodium triethylborohydride)* என்பது NaBH(C<sub>2</sub>H<sub>5</sub>)<sub>3</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிம போரான் சேர்மம் நிறமற்றதாகவும், காற்றில் தீப்பற்றும் திண்மமாகவும் காணப்படுகிறது. இலித்தியம் மூவெத்தில்போரோ ஐதரைடு (LiBH(C2H5)3) போல டெட்ரா ஐதரோ பியூரான் கரைசல் என்ற பெயரில் விற்கப்படாமல், சோடியம் மூவெத்தில்போரோ ஐதரைடு தொலுயீன் கரைசலில் வைக்கப்பட்டு வர்த்தக ரீதியாக விற்கப்படுகிறது. பொதுவாக உலோக ஆலைடுகளை ஐதரைடுகளாக மாற்றும் செயல்முறையில், ஒருபடித்தான வினையூக்க வினையை குறைத்துச் செயலூக்கம் நிகழ்த்த இதைப் பயன்படுத்துகிறார்கள். சூடான சோடியம் ஐதரைடின் தொலுயீன் நீர்மக்குழம்புடன் மூவெத்தில்போரேன் சேர்த்து சூடாக்குவதால் சோடியம் மூவெத்தில்போரோ ஐதரைடு உருவாகிறது . டிரைமெத்தில்போரோ ஐதரைடு படிவரிசையில், கட்டமைப்பு அடிப்படையில் டிரையெத்தில்போரோ ஐதரைடுடன் ஒத்திருப்பதாக நம்பப்படும் இச்சேர்மம் தொலுயீன் கரைசலில் நான்குபகுதி கட்டமைப்பை ஏற்றுள்ளது .
# கடல்பாசி வளர்த்தல்



**கடல்பாசி வளர்த்தல்** *(Seaweed farming)* என்பது கடல்நீரின் ஆல்காக்களை வளர்த்து அறுவடை செய்யும் நடைமுறையைக் குறிக்கும். கடல்பாசிகள் யாவும் பூக்கும் திறனற்றவையாகும். உண்மையான வேர்த்தண்டும் இலைகளும் இவற்றுக்குக் கிடையாது. எளிய வடிவத்தில், இவை பாறைகள், இறந்த பவழப்பாறைகள், கற்கள், கூழாங்கற்கள், கடினமான ஆதாரத்தளங்கள் மற்றும் பிற தாவரங்களின் மீது காணப்படுகின்றன. மிகவளர்ந்த நிலையில் இவை ஆல்காக்களின் வாழ்க்கைச் சுழற்சியை கட்டுப்படுத்துகின்றன. நீண்ட காலமாக சீனா, கொரியா சப்பான் போன்ற நாடுகளில் கடல்பாசியானது முக்கிய உணவுப் பொருளாக இருந்து வருகிறது. கெலிடியம், டெரோகிளாடியா, போர்ஃபைரா, லாமினேரியா போன்ற பாசியினங்கள் வியாபார முக்கியத்துவம் வாய்ந்த சில இனங்களாகும். பொருளாதார நிலைமைகளை மேம்படுத்தவும், மீன்பிடி அழுத்தம் மற்றும் சுரண்டப்படும் மீன்வளத்தைக் குறைக்கவும் கடல்பாசி வளர்த்தல் ஒரு மாற்றாக கருதப்படுகிறது. உலகம் முழுவதும் கடல்பாசி ஓர் உணவு ஆதாரமாக சாகுபடி செய்யப்படுகிறது. அகரகர் மற்றும் காராகீனன் பாசிப்பொருட்கள் ஓர் ஏற்றுமதிப் பொருளாகக் கருதப்பட்டு சாகுபடி செய்யப்பட்டு அறுவடை செய்யப்படுகின்றன .  

## வரலாறு

டோக்கியோ விரிகுடாவில் 1670 ஆம் ஆண்டளவில் சப்பானில் கடற்பாசி சாகுபடி தொடங்கியது. ஒவ்வொரு வருடமும் இலையுதிர்காலத்தில், விதைச்செடிகள் கிடைக்கின்ற கடற்பகுதியில் விவசாயிகள் மூங்கில் கிளைகளை வைப்பார்கள். ஒரு சில வாரங்களுக்குப் பின்னர் இந்த கிளைகள் நதிக் கரையோரத்திற்கு மாற்றப்படும். ஆற்றின் ஊட்டச்சத்துக்கள் மூலம் கடற்பாசி வளரும் .  

1940 களில் சப்பானியர்கள் இரண்டு மூங்கில்களில் இணைக்கப்பட்ட செயற்கை கயிற்று வலைகளில் கடல்பாசி சாகுபடி முறையை அரிமுகப்படுத்தி மேம்படுத்தினர். இதனால் விளைச்சல் இருமடங்காக இரட்டித்தது. இதே முறையின் ஒரு மலிவான மாறுபாடாக நீள் கயிற்றில் பாசி வளர்க்கும் முறை தோன்றியது. இதை இபி முறை என்று அழைக்கிறார்கள். இம்முறையில் மூங்கில்களுக்கு இடையில் எளிய கயிறுகள் கட்டி கடல்பாசிகள் வளர்க்கப்பட்டன.  

1970 களின் முற்பகுதியில் கடற்பாசி மற்றும் கடற்பாசி தயாரிப்புகளுக்கு அங்கீகாரம் பெற்ற ஒரு தேவை இருந்தது. சாகுபடியையும், விநியோகத்தையும் அதிகரிப்பது தயாரிப்புகளை அதிகரிக்க சிறந்த வழிமுறையாக கருதப்பட்டது.
# மெய் வளிமம்

**மெய் வளிமம்** (real gas) என்பது கருத்தியல் நிலையிலிருந்து விலகிச் செல்லும் வளிமம் ஆகும். இவ்விலகீட்டுக்குக் குறிப்பாக இரண்டு காரணிகள் உள்ளன. 1) அழுத்தம் அதிகரிக்க அதிகரிக்க, வளிமத்தின் கன அளவு குறைந்து கொண்டே சென்று ஒரு கட்டத்தில் சுழியத்தை எட்டும் என்கிறது கருத்தியல் விதி. ஆனால், வளிம மூலக்கூறுகளின் இருப்பாலும், ஒரு கட்டத்துக்கு மேல் அமுக்க இயலாது என்பதாலும், இக்கன அளவு மிகவும் சிறியதானாலும், அது எப்போதும் சுழியமாகாது. 2) உயர் வெப்பநிலைகளில் மூலக்கூற்று இடைவிசை அதிகம் இராது என்றாலும், குறைந்த வெப்பநிலைகளில் இவ்விசை நிச்சயமாக இருக்கும்.  

மெய் வளிமங்களை நன்கு புரிந்துகொள்ள, பின்வரும் கருத்துகளை அறிந்திருக்க வேண்டும்.  
- அமுங்குமைத் தாக்கங்கள்;
- மாறும் தன்வெப்பக் கொண்மை;
- வான் டெர் வால்ஸ் விசை;
- சமநிலையல்லா வெப்ப இயக்கவியல் தன்மைகள்;

பெரும்பாலான பயன்பாடுகளுக்கு, கருத்தியலில் இருந்து இவ்வேறுபாடு தேவையற்ற ஒன்று என்று பொருட்படுத்தாமல் இருந்துவிடலாம். கருத்தியல் வளிமம் என்பதே போதுமானது. ஆனால், வளிமங்களின் உறைநிலை அருகிலோ, உயர் அழுத்தங்களிலோ, மாறுநிலைப் புள்ளிகளுக்கு அருகிலோ, ஜூல்-தாம்சன் விளைவு போன்றவற்றை விவரிக்கவோ, மெய் வளிமத்தைப் பயன்படுத்த வேண்டியிருக்கும். கருத்தியல் நிலையிலிருந்து விலகீட்டை அமுங்குமைக் காரணி Z கொண்டு குறிக்கலாம்.  

## சமன்பாடுகள்

அடர்நீலம் - மாறுநிலைக்குக் கீழான சமவெப்ப ரேகைகள்  
பச்சை - metastable states.  

F புள்ளிக்கு இடதுபுறம் - இயல்பு நீர்மம்  

F புள்ளி – கொதிநிலை.  

FG கோடு – ஆவி-நீர்மச் சமன்நிலை  

FA பகுதி – அதிவெப்ப நீர்மம்  

F′A பகுதி – stretched liquid (p<0).  

AC பகுதி – analytic continuation of isotherm, physically impossible.  

CG பகுதி – மீக்குளிர்வித்த ஆவி  

G புள்ளி – பனி நிலை.  

G புள்ளிக்கு வலதுபுறம் – வளிமம்  

Red curve – மாறுநிலைச் சமவெப்ப ரேகை.  

Point K – மாறுநிலைப்புள்ளி.  

Light blue curves – supercritical isotherms]]  

## வெப்ப இயக்கவியல் விரிவு வேலை
மெய் வளிமங்களின் விரிவு வேலை கருத்தியல் வளிமங்களினதை விட வேறுபட்டிருக்கும். அவ்வேறுபாட்டின் அளவு:  
: <math> \int \(V - \frac{RT}{P}\) dP </math>.
# வெண்கல ஓநாய் விருது


**வெண்கல ஓநாய் விருது** (*Bronze Wolf Award*) என்பது உலக சாரணர் இயக்கத்திற்கு உயரிய பங்களிப்பு வழங்கும் ஒருவருக்கு உலக சாரணர் குழு வழங்கும் ஓர் உயரிய விருதாகும். இது உலகின் தன்னார்வமிக்க சாரண தலைவருக்கு வழங்கப்படும் மிக உயர்ந்த கௌரவமான விருதாகும். உலகெங்குமுள்ள கோடிக்கணக்கான சாரணர்களில் 400 க்கும் குறைவான நபர்களுக்கு மட்டுமே இவ்விருது வழங்கப்பட்டுள்ளது. உலக சாரணர் குழு 1935ஆம் ஆண்டு ஆகத்து 2 ஆம் நாள் இவ்விருதை வழங்கத் தொடங்கியது.  

## தகுதிகள்
அசாதாரண சேவை செய்த, குறிப்பிடத்தக்கப் பணியை சாரண இயக்கத்திற்கு ஆற்றிய சாரண தலைவருக்கு இவ்விருது வழங்கப்படுகிறது. தன்னார்வ சேவை, அர்ப்பணிப்பு, வெற்றிகரமான வழிகாட்டுதல் ஆகியவற்றை சாரண இயக்கத்திற்கு வழங்கிய நபரே தகுதி உடையவர் ஆவார்.  

1935-1955 காலப்பகுதியில் 12 பேருக்கு இவ்விருது வழங்கப்பட்டது. 1955-2015 ஆண்டுகளுக்கிடையில் 346 நபர்களுக்கும் 2016ல் 7 நபர்களுக்கும் இவ்விருது வழங்கப்பட்டது. இந்தோனேசியா துணை அதிபர் கெமங்கேகுவானோ, சுவீடனின் கார்ல் கெசுடாப், தாய்லாந்து மன்னர் பூமிபால் அதுல்யாதெச், பிலிப்பீன்சு அதிபர் பிடெல் ராமோசு ஆகியோர் வெண்கல ஓநாய் விருது பெற்ற முக்கிய நபர்கள் ஆவர்.  

## விளக்கம்
வெண்கல ஓநாய் விருது அடர் பச்சை நிற நாடாவை விளிம்பாகக் கொண்டு இரண்டு குறுகிய மஞ்சள் நிற கோடுகள் கீழிறங்குமாறு சாரணச் சின்னத்துடன் அமைந்துள்ளது.